היום (רביעי) בשעה 13:17 בצהריים נמסר למגן דוד אדום מרחב לכיש על צעיר שנדקר בשדרות לכיש 46 בקיריית גת. הצעיר הגיע לתחנת מגן דוד אדום בעיר וחובשים ופראמדיקים העניקו לו טיפול רפואי. הפצוע, הגיע לתחנת מד”א עם פצעי דקירה בפלג גופו העליון . כמו כן, נבדק דיווח על ירי בסמוך ,ככל הנראה היה מדובר בירי של כוחות הביטחון.מבדיקה ראשונית, עלה חשד לחטיפת נשק מאזרח בקיריית גת.המחבל חוסל בידיי כוחות הביטחון .
לביה”ח ברזילי פונו שני פצועים באורח קל, בהכרה מלאה, ביניהם: אחד שהגיע לתחנת מד”א עם חתך ביד ופצוע נוסף מן הזירה עם חבלות בפלג גופו העליון. בבניין סמוך למקום הארוע מדווח על מחבל הרוג שנורה ע”י כוחות הביטחון. אין נפגעים נוספים. מפרטים ראשוניים עולה כי המחבל ירד מאוטובוס בקריית גת כאשר הבחין בחייל וחטף את נשקו. החייל התעמת עם המחבל ותוך כדי כך נדקר בראשו באורח קל. המחבל המשיך במנוסה עם נשקו של החייל אל עבר בניין מגורים. שוטרי תחנת קריית גת של המחוז הדרומי הגיעו למקום תוך דקות ספורות וחתרו למגע עם החשוד תוך שזה ככל הנראה יורה לכיוונם. השוטרים השיבו בירי מדוייק לעברו והוא חוסל. אין נפגעים לכוחותינו. ההערכה לעת עתה כי הרקע לאירוע לאומני. זהות החשוד טרם ידועה. כוחות רבים של משטרת מרחב לכיש והמחוז הדרומי עורכים כעת סריקות נוספות באזור. פרטים נוספים בהמשך.